ดาวโจนส์ปิดร่วง 500 จุด “พาวเวลล์” เตือนศก.สหรัฐส่อเค้าดิ่งหนัก!
ดาวโจนส์ปิดร่วง 500 จุด "พาวเวลล์" เตือนศก.สหรัฐส่อเค้าดิ่งหนัก
ดาวโจนส์ปิดร่วง 500 จุด "พาวเวลล์" เตือนศก.สหรัฐส่อเค้าดิ่งหนัก
14 พ.ค. 2563

ผู้สื่อข่าวรายงานว่า ดัชนีเฉลี่ยอุตสาหกรรมดาวโจนส์ปิดที่ 23,247.97 จุด ร่วงลง 516.81 จุด หรือ -2.17% ขณะที่ดัชนี S&amp;P500 ปิดที่ 2,820.00 จุด ลดลง 50.12 จุด หรือ -1.75% ส่วนดัชนี Nasdaq ปิดที่ 8,863.17 จุด ลดลง 139.38 จุด หรือ -1.55%
โดยตลาดหุ้นนิวยอร์กร่วงลงหลังจากนายพาวเวลกล่าวในการเสวนาผ่านระบบวิดีโอคอนเฟอเรนซ์ ซึ่งจัดขึ้นโดยสถาบันเศรษฐศาสตร์ระหว่างประเทศปีเตอร์สัน (PIIE) เมื่อวานนี้ว่า การแพร่ระบาดของไวรัสโควิด-19 ได้ทำให้เศรษฐกิจสหรัฐเผชิญกับความไม่แน่นอน และมีความเสี่ยงในช่วงขาลง
ทั้งนี้ มองว่า ไวรัสโควิด-19 ได้ทำให้เกิดสถานการณ์ที่แตกต่างจากภาวะเศรษฐกิจถดถอยที่สหรัฐเคยเผชิญในอดีต และสภาคองเกรสควรจะมีบทบาทมากขึ้นในการรับมือกับวิกฤตการณ์ดังกล่าวมากกว่าเฟด ด้วยการใช้มาตรการทางภาษี และการใช้จ่ายของรัฐ
 